《挽湔江令何公》
宋代·史尧弼

家山岷山第一流，世收科级万人头。
同时看接才华盛，大梦真成顷刻休。
尚忆依莲王俭逸，空传治县次公优。
茫茫蝼蚁王侯尽，六六峰前汗漫游。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。